Diari Oficial de la Generalitat Valenciana


Sumari del DOGV 9236, del 16-12-2021 (2021/12858)

Informació pública de l'expedient de sol·licitud d'autorització ambiental integrada amb avaluació d'impacte ambiental i revisió de les millors tècniques disponibles (MTD), d'una explotació porcina de truges reproductores situada en el terme municipal de Cabanes.
----------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9236

Data del DOGV
:   16-12-2021

Secció del DOGV
:   V. ANUNCIS - C) ALTRES ASSUMPTES

Número del document
:   2021/12742


Organisme emissor
:   Conselleria d'Agricultura, Desenvolupament Rural, Emergència Climàtica i Transició Ecològica

Tipus de document
:   Anunci

Informació pública de l'expedient de sol·licitud d'autorització ambiental integrada amb avaluació d'impacte ambiental i revisió de les millors tècniques disponibles (MTD), d'una explotació porcina de truges reproductores situada en el terme municipal de Cabanes. [2021/12322]  
De conformitat amb el que s'estableix en l'article 30 de la Llei 6/2014, de 25 de juliol, de prevenció, qualitat i control ambiental d'activitats a la Comunitat Valenciana i en l'article 36 de la Llei 21/2013, de 9 de desembre, d'avaluació ambiental, se sotmet a informació pública l'expedient número 135/20 IPPC, relatiu a Joan Fabra Ferrando, que té com a objecte l'autorització ambiental integrada d'una explotació porcina, amb avaluació d'impacte ambiental i revisió de les millors tècniques disponibles (MTD).  
- Peticionari: Joan Fabra Ferrando.  
- Emplaçament: parcel·la 89 del polígon 5 del terme municipal de Cabanes (Castelló).  
- Projecte: projecte bàsic d'autorització ambiental integrada d'explotació porcina de granja de mares amb gestació i maternitat. Estudi d'impacte ambiental. Quadre i memòria d'aplicació de les millors tècniques disponibles.  
- Capacitat: 3456 places de truges reproductores, per les quals s'ha construït: una nau de maternitat; dues naus de gestació; una nau de boxs de gestació; una nau d'animals vells d'escorxador i de primals; un magatzem de productes sanitaris; càmeres de fred; una incineradora; un edifici per al magatzem, l'oficina, el lavabo i el control d'accés, i una bassa de purins.  
Tot això es posa en coneixement general perquè en el termini de 30 dies hàbils a partir de l'endemà de la publicació d'aquest anunci en el Diari Oficial de la Generalitat Valenciana, les corporacions i els particulars interessats puguen presentar les al·legacions que estimen convenients.  
Durant aquest termini, els interessats podran examinar la documentació relativa a l'expedient citat en la pàgina web d'expedients en tràmit d'informació pública (art. 30 de la Llei 6/2014), situat dins de l'apartat de Control Integrat de la Contaminació, de l'Àrea de Qualitat Ambiental de la Generalitat Valenciana, l'enllaç del qual és el següent:  
  
Finalitzat el període d'informació pública, quan escaiga, s'anunciarà en el Diari Oficial de la Generalitat Valenciana el moment en què podrà consultar-se en el web de la Conselleria d'Agricultura, Desenvolupament Rural, Emergència Climàtica i Transició Ecològica l'informe relatiu a les al·legacions presentades.  
  
València, 30 de novembre de 2021.- El director general de Qualitat i Educació Ambiental: Joan Piquer Huerga.